Si encara no tens accés a La Meva Salut, sol·licita l'alta
La Meva Salut és un espai personal de salut digital que permet a la ciutadania de Catalunya relacionar-se de manera no presencial amb el Sistema de Salut de Catalunya.
Facilita als seus usuaris la consulta d' informes clínics, diagnòstics i resultats d'anàlisis clíniques i proves que formen part de la seva història clínica.
També es pot accedir al Pla de medicació vigent per anar directament a la farmàcia, demanar visita d'atenció primària i accedir a diversos serveis d'atenció no presencial com l' eConsulta, que permet fer consultes sanitàries als professionals de salut, fer tràmits i enviar documents.
A La Meva Salut s'hi pot accedir des del web i també descarregant-se l' app.
Al teu espai de salut digital a La Meva Salut pots trobar:
A La Meva Salut hi podeu trobar informació que consta a la vostra història clínica compartida, fruit de l'atenció sanitària rebuda en els centres sanitaris del sistema de salut de Catalunya.
Els principals serveis i informacions que podeu trobar a La Meva Salut són:
Cal que tingueu en compte que alguns dels serveis varien segons el proveïdor sanitari (hospitals, centres d'atenció primària, etc.) que us correspon en funció del lloc on esteu residint.
Aquestes funcionalitats es van ampliant segons la disponibilitat dels proveïdors.
D'altra banda, els centres del sistema sanitari integral d'utilització pública de Catalunya (SISCAT) estan comunicant la informació que conté de manera progressiva.
Per això, és possible que no trobeu totes les dades del vostre historial clínic.
Podeu accedir al vostre espai personal de salut digital des del web lamevasalut.gencat.cat i també descarregant l' app La Meva Salut.
Per accedir a La Meva Salut és necessari:
També es pot accedir a La Meva Salut de fills i filles menors de 18 anys i de les persones de les quals se sigui responsable legal.
Dels 16 als 18 anys caldrà comptar amb l'autorització per accedir a l'espai personal del menor, donat que la majoria d'edat sanitària comença als 16 anys.
Sol·licitar l'alta a La Meva Salut per accedir amb contrasenya
L'alta per accedir amb contrasenya a La Meva Salut es pot demanar des del formulari web i als centres d'atenció primària (CAP).
Cal disposar de les dades de la targeta sanitària individual i del document identificatiu (el DNI o document equivalent).
Per donar-se d'alta a La Meva Salut cal facilitar un telèfon mòbil i d'una adreça electrònica on rebre les notificacions relatives al procés d'alta i a la renovació de contrasenya.
També s'utilitzaran aquestes dades per fer-vos arribar des de La Meva Salut les notificacions dels serveis de salut.
La contrasenya personal, el codi d'usuari (DNI, NIE o document identificatiu personal) i el CIP (coi d'identificació personal que trobareu a la targeta sanitària), seran les vostres claus d'accés per accedir tant al web com a l'app de La Meva Salut.
El certificat digital és un document electrònic que garanteix la seguretat i confidencialitat en l'accessibilitat a les dades.
Es pot accedir al web lamevasalut.gencat.cat amb certificat digital.
A l'app només es pot accedir amb usuari i contrasenya.
Caldrà que els adults disposin d'accés al seu espai en La Meva Salut abans de demanar l'alta per accedir a La Meva Salut dels menors.
La petició és individual i l'ha de fer personalment el pare, mare o tutor des del formulari web i, en cas necessari, de manera presencial al CAP:
L'accés a La Meva Salut dels fills es manté fins que tenen 18 anys i entre els 16 i els 18 anys els menors us han d'autoritzar l'accés.
Caldrà que es donin d'alta personalment i que us autoritzin des del seu espai personal en La Meva Salut.
Documentació que us caldrà acreditar
Un cop disposeu d'accés a un altre espai personal en La Meva Salut a més del vostre, en accedir podreu seleccionar si voleu entrar a la vostra o a La Meva Salut dels vostres fills o persones de les quals sou responsables.
Recordeu que quan entreu a La Meva Salut del fill entreu al seu espai personal i esteu actuant en el seu nom.
Crear-se la contrasenya és el darrer pas del procés d'alta a La Meva Salut.
Quan demaneu d'alta a La Meva Salut, un cop us hàgiu acreditat correctament, rebreu:
Clicant l'enllaç que hi ha al correu electrònic rebut s'accedeix a la pàgina on es pot crear la contrasenya personal.
Cal emplenar els camps i introduir el codi rebut per SMS per tal de validar la nova contrasenya.
El codi rebut per SMS té una validesa de 4 dies.
Per crear-se la contrasenya passats aquests 4 dies us cal iniciar el procés per regenerar la contrasenya (no cal demanar l'alta, només la regeneració de contrasenya).
Si no recordeu la vostra contrasenya d'accés a La Meva Salut, si us ha caducat o si quan vau fer el vostre procés d'alta no us la vau arribar a crear, podeu crear-la de nou seguint les passes de regeneració la vostra contrasenya.
Cal que demaneu la regeneració emplenant el camp d'usuari.
El procés següent és el mateix que el que es fa quan es crea la contrasenya per primera vegada: es rep un correu electrònic amb indicacions i l'enllaç per crear-se la contrasenya i també un SMS amb un codi.
La contrasenya que us heu creat té una durada d'un any i el sistema us avisarà quan estigui a prop la data de caducitat perquè en creeu una de nova.
Si ja s'ha passat el termini d'un any, quan entreu a La Meva Salut us demanarà que la canvieu.
Per fer-ho, heu de clicar sobre de l'enllaç "Canviar la contrasenya", que es troba a la pantalla "Dades personals".
Aquest projecte està en fase d'evolució.
Els centres que formen part del Sistema sanitari integral d'utilització pública de Catalunya (SISCAT) hi estan introduint les dades i la informació de manera progressiva.
En conseqüència, és possible que no trobeu disponibles totes les dades del vostre historial clínic, atès que aquestes s'aniran incorporant a mesura que siguin facilitades pels centres.
Per a qualsevol dubte o aclariment sobre La Meva Salut podeu contactar amb 061 CatSalut Respon.